For lovgiver (Stortinget) har det vært viktig å styrke forbrukervernet i den nye loven. De fleste endringene sammenlignet med i dag gjelder derfor forbrukerkunder og ikke næringskunder. Dette gjøres blant annet gjennom økte krav til den informasjon du som forbruker skal få før avtaleinngåelse. Dette vil du for eksempel kunne merke ved at banken, i en del tilfeller, vil stille deg flere spørsmål og gi deg flere dokumenter eller skjemaer enn tidligere. Dette kan være for å avdekke dine behov og ønsker og gi deg mer informasjon, samt forsikre seg om at du har forstått den viktigste informasjonen. Mengden informasjon og spørsmål vil variere etter hvilket produkt det er snakk om og din kundehistorie.  Det vil også kunne skje andre endringer, ved at varsler du mottar underveis i en avtales løpetid kan se litt annerledes ut og ha et annet innhold.